
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 406 

15 Νοεμβρίου 2013 


ΔΙΑΤΑΓΜΑΤΑ 


Έγκριση Ειδικού Σχεδίου Χωρικής Ανάπτυξης του δημοσίου 
ακινήτου με την ονομασία «Κασσιώπη Κέρκυρας» στην 
Περιοχή Ερημίτης της Κασσιώπης Κέρκυρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 10, 11 και 12 παρ. 1, 2 και 3 
καθώς και του άρθρου 16 του ν. 3986/2011 «Επείγοντα Μέτρα 
Εφαρμογής Μεσοπρόθεσμου Πλαισίου Δημοσιονομικής Στρα¬ 
τηγικής 2012-2015» (Α' 152), όπως τα πιο πάνω άρθρα τροπο¬ 
ποιήθηκαν με το άρθρο τρίτο του ν. 4092/2012 «Κύρωση της 
από 6 Σεπτεμβρίου 2012 Πράξης Νομοθετικού Περιεχομένου 
«Τροποποίηση του τελευταίου εδαφίου της παραγράφου 1 του 
άρθρου 3 του νόμου 3986/2011 «Επείγοντα Μέτρα Εφαρμογής 
Μεσοπρόθεσμου Πλαισίου Δημοσιονομικής Στρατηγικής 2012 - 
2015» (Α' 152), όπως ισχύει» (Α' 174), της από 7 Σεπτεμβρίου 2012 
Πράξης Νομοθετικού Περιεχομένου «Κατάργηση ελάχιστου 
ποσοστού Ελληνικού Δημοσίου σε ΕΛΠΕ, ΔΕΗ, ΟΠΑΠ, ΟΔΙΕ, 
ΕΥΔΑΠ, ΕΥΑΘ, ΕΛΤΑ, Οργανισμό Λιμένος Πειραιώς, Θεσσα¬ 
λονίκης, Αλεξανδρούπολης, Βόλου, Ελευσίνας, Ηγουμενίτσας, 
Ηρακλείου, Καβάλας, Κέρκυρας, Λαυρίου, Πατρών και Ραφή- 
νας, καθώς και κατάργηση του άρθρου 11 του ν. 3631/2008 (Α' 
6), (Α' 175)» και άλλες διατάξεις» (Α' 220). 

2. Τις διατάξεις του άρθρου 20 του ν. 3965/2011 «Αναμόρ¬ 
φωση πλαισίου λειτουργίας Ταμείου Παρακαταθηκών και 
Δανείων, Οργανισμού Διαχείρισης Δημοσίου Χρέους, Δημο¬ 
σίων Επιχειρήσεων, σύσταση Γενικής Γραμματείας Δημόσιας 
Περιουσίας και άλλες διατάξεις» (Α' 113), όπως συμπληρώ¬ 
θηκαν με το άρθρο τρίτο παρ. 24 του ν. 4092/2012 (Α' 220). 

3. Τις διατάξεις του άρθρου 1 του ν. 4179/2013 «Απλούστευ- 
ση διαδικασιών για την ενίσχυση της επιχειρηματικότητας 
στον τουρισμό, αναδιάρθρωση του Ελληνικού Οργανισμού 
Τουρισμού και λοιπές διατάξεις» (Α' 175). 

4. Τις διατάξεις του άρθρου 90 Κώδικα Νομοθεσίας για 
την Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ/τος 63/2005 (Α' 98). 

5. Τις διατάξεις του π.δ. 185/2009 «Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυξης 
και Εμπορικής Ναυτιλίας, Αιγαίου και Νησιωτικής Πολιτικής 
και μετονομασία του σε “Υπουργείο Οικονομίας, Ανταγω¬ 
νιστικότητας και Ναυτιλίας”, μετατροπή του Υπουργείου 
Μακεδονίας - Θράκης σε Γενική Γραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών της 
Γ ενικής Γ ραμματείας Μακεδονίας - Θράκης και της Γ ενικής 
Γ ραμματείας Αιγαίου και Νησιωτικής Πολιτικής» (Α' 213). 


6. Τις διατάξεις του π.δ. 189/2009 «Καθορισμός και ανα¬ 
κατανομή αρμοδιοτήτων των Υπουργείων» (Α' 221), όπως 
τροποποιήθηκαν με το π.δ. 24/2010 (Α' 56). 

7. Το π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (Α' 141) και το π.δ. 119/2013 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών» (ΦΕΚ Α' 153). 

8. Την υπ’ αριθμ. Δ6Α110450ΕΞ2011/21.7.2011 (Β' 1670) κοινή 
απόφαση των Υπουργών Διοικητικής Μεταρρύθμισης και 
Ηλεκτρονικής Διακυβέρνησης και Οικονομικών περί έναρξης 
λειτουργίας της Γενικής Γραμματείας Δημόσιας Περιουσίας. 

9. Την υπ’ αριθμ. Υ46/6-7-2012 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού 
Περιβάλλοντος, Ενέργειας και Κλιματικής Αλλαγής Σταύρου 
Καλαφάτη» (Β' 2101), όπως τροποποιήθηκε με την υπ’ αριθμ. 
Υ331/11-7-2013 απόφαση του Πρωθυπουργού (Β' 1717). 

10. Τις διατάξεις του υπ’ αριθμ. 60/8.5.2013 π.δ/τος «Τρο¬ 
ποποίηση του Ναυτικού Οχυρού Αγίου Στεφάνου» (Α' 111). 

11. Την υπ’ αριθμ. 202/21.2.2012 απόφαση της Διυπουργι¬ 
κής Επιτροπής Αναδιαρθρώσεων και Αποκρατικοποιήσεων 
«Μεταφορά στην εταιρεία “Ταμείο Αξιοποίησης Ιδιωτικής 
Περιουσίας του Δημοσίου” περιουσιακών στοιχείων του 
Δημοσίου κατά τις διατάξεις του Ν. 3986/2011 (Α' 152)» (Β' 
656) και την υπ’ αριθμ. 236/20.06.2013 απόφαση της ιδί¬ 
ας Επιτροπής «Μεταφορά στην Ανώνυμη Εταιρεία με την 
επωνυμία “Ταμείο Αξιοποίησης Ιδιωτικής Περιουσίας του 
Δημοσίου ΑΈ.” (Ταμείο) περιουσιακών στοιχείων του Δημο¬ 
σίου κατά τις διατάξεις του Ν. 3986/2011 (Α' 152)» (Β' 1495). 

12. Τις διατάξεις της υπ’ αριθμ. 107017/28.08.2006 κοινής 
αποφάσεως των Υπουργών Οικονομίας και Οικονομικών, 
Περιβάλλοντος Χωροταξίας και Δημοσίων Έργων και του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης «Εκτίμηση των περιβαλλοντικών επιπτώσεων 
ορισμένων σχεδίων και προγραμμάτων, σε συμμόρφωση με 
τις διατάξεις της οδηγίας 2001/42/ΕΚ «σχετικά με την εκτί¬ 
μηση των περιβαλλοντικών επιπτώσεων ορισμένων σχεδίων 
και προγραμμάτων» του Ευρωπαϊκού Κοινοβουλίου και του 
Συμβουλίου της 27ης Ιουνίου 2001» (Β' 1225). 

13. Την υπ’ αριθμ. 62372/11880/19.6.2012 απόφαση του Γ ενι¬ 
κού Γραμματέα Αποκεντρωμένης Διοίκησης Πελοποννήσου, 
Στερεός Ελλάδος και Ιονίου «Καθορισμός ορίων αιγιαλού 
παραλίας στην περιοχή Βρωμολίμνη - Κορφοβούνι - Αγ. 
Στέφανος, ΔΈ. Κασσωπαίων, Δήμου Κέρκυρας» (Δ' 632). 

14. Την υπ’ αριθμ. 5805/31.1.2013 αίτηση του Ταμείου Αξι¬ 
οποίησης Ιδιωτικής Περιουσίας του Δημοσίου (Τ.Α.Ι.ΠΕ.Δ. 
ΑΈ.) προς τη Γ ενική Γ ραμματεία Δημόσιας Περιουσίας του 
Υπουργείου Οικονομικών (αρ. πρωτ. ΓΓΔΠ 308/01.02.2013) 
για την έγκριση του Ειδικού Σχεδίου Χωρικής Ανάπτυξης 

Δημοσίου Ακινήτου (ΕΣΧΑΔΑ) για το ακίνητο «Κασσιώτιη 
Κέρκυρας» και τις συνυποβληθείσες με αυτήν μελέτες της 
παραγράφου 2 του άρθρου 12 του ν. 3986/2011, όπως ισχύει. 

15. Την υπ' αριθμ. 32-5/2013 γνωμοδότηση του Περιφερεια¬ 
κού Συμβουλίου Ιονίων Νήσων επί της Στρατηγικής Μελέτης 
Περιβαλλοντικών Επιπτώσεων του Ειδικού Σχεδίου Χωρικής 
Ανάπτυξης για το δημόσιο ακίνητο της Κασσιώπης Κέρκυρας. 

16. Την υπ’ αριθμ. 165770/12.7.2013 εισήγηση της Ειδικής 
Υπηρεσίας Περιβάλλοντος του Υπουργείου Περιβάλλοντος, 
Ενέργειας και Κλιματικής Αλλαγής περί εγκρίσεως της Στρα¬ 
τηγικής Μελέτης Περιβαλλοντικών Επιπτώσεων (ΣΜΠΕ) του 
Ειδικού Σχεδίου Χωρικής Ανάπτυξης του δημοσίου ακινήτου 
της Κασσιώπης Κέρκυρας, η οποία δημοσιοποιήθηκε κατά το 
άρθρο 7 της κοινής υπουργικής απόφασης 107017/2006 (Β' 
1225) σε συνδυασμό με το άρθρο 12 παρ. 3 του ν. 3986/2011. 

17. Την σύμφωνα με τις διατάξεις των άρθρων 12 παρ. 3 και 
16 παρ. 2β του ν. 3986/2011 εισήγηση του Κεντρικού Συμβουλί¬ 
ου Διοίκησης για την Αξιοποίηση της Δημόσιας Περιουσίας, 
όπως διατυπώθηκε στο από 17.7.2013 πρακτικό αυτού. 

18. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

19. Την υπ’ αριθμ. Δ309/2013 γνωμοδότηση του Συμβου¬ 
λίου της Επικράτειας, μετά από πρόταση των Υπουργών 
Οικονομικών και Περιβάλλοντος, Ενέργειας και Κλιματικής 
Αλλαγής και του Αναπληρωτή Υπουργού Περιβάλλοντος, 
Ενέργειας και Κλιματικής Αλλαγής, αποφασίζουμε: 

Άρθρο 1 

Ειδικό Σχέδιο Χωρικής Ανάπτυξης του Δημοσίου 
Ακινήτου «Κασσιώπη Κέρκυρας» 

Εγκρίνεται το Ειδικό Σχέδιο Χωρικής Ανάπτυξης του Δη¬ 
μοσίου Ακινήτου (ΕΣΧΑΔΑ) «Κασσιώπη Κέρκυρας», εκτάσεως 
447 περίπου στρεμμάτων, που βρίσκεται στη θέση Αρταβάνη 
(Ερημίτης) περιοχής Αγ. Στεφάνου της κτηματικής περιοχής 
πρώην κοινότητας Συνιών και πρώην Δήμου Κασσωπαίων, 
νυν Δήμου Κερκυραίων, της νήσου και Περιφερειακής Ενό¬ 
τητας Κερκύρας της Περιφέρειας Ιονίων Νήσων, όπως το 
ακίνητο αυτό αποτυπώνεται στον σχετικό πρωτότυπο χάρτη 
σε κλίμακα 1:5.000, που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών του Υπουργείου 
Περιβάλλοντος, Ενέργειας και Κλιματικής Αλλαγής με την 
από 12.9.2013 πράξη του και του οποίου αντίτυπο σε φωτο¬ 
σμίκρυνση δημοσιεύεται με το παρόν διάταγμα. 

Άρθρο 2 

Χωρικός προορισμός ακινήτου 
και χρήσεις γης και όροι δόμησης 

1. Ως βασικός χωρικός προορισμός του πιο πάνω ακινήτου 
ορίζεται η χρήση «Παραθεριστικό - Τουριστικό Χωριό» της 
περιπτώσεως 4Α της παραγράφου Β του άρθρου 11 του 
ν. 3986/2011, όπως η περίπτωση αυτή προστέθηκε με την 
παράγραφο 4δ του άρθρου τρίτου του ν. 4092/2012. 

2. Στο πιο πάνω ακίνητο καθορίζονται χρήσεις γης και 
όροι και περιορισμοί δόμησης κατά ζώνες I και II, όπως 
αυτές απεικονίζονται στο διάγραμμα κλίμακας 1: 5.000 που 
εγκρίνεται με το προηγούμενο άρθρο, ως εξής: 

α. Ζώνη I: Περιοχή παραθεριστικού - τουριστικού χωριού: 

αα) Στη ζώνη αυτή, συνολικής εκτάσεως 182 περίπου 
στρεμμάτων, επιτρέπονται οι χρήσεις παραθεριστικής κα¬ 
τοικίας και ξενοδοχείου, η επιφάνεια του οποίου δεν μπορεί 
να υπερβαίνει το 20% της συνολικώς επιτρεπόμενης δό¬ 
μησης, ήτοι τα 7.280 τ.μ., καθώς και οι υπόλοιπες χρήσεις 
της περιπτώσεως 4Α της παραγράφου Β του άρθρου 11 
του ν. 3986/2011, πλην των εγκαταστάσεων γκολφ. Επιτρέ¬ 
πεται επίσης η δημιουργία τουριστικής λιμενικής εγκατά¬ 
στασης, σύμφωνα με τους ορισμούς του άρθρου 14Α του 
ν. 3986/2011, όπως αυτό προστέθηκε με την παράγραφο 8 


του άρθρου τρίτου του ν. 4092/2012, ύστερα από σύνταξη 
σχετικής ακτομηχανικής μελέτης και εκτίμηση των περι¬ 
βαλλοντικών επιπτώσεων της εγκατάστασης. 

αβ) Μέγιστος επιτρεπόμενος συντελεστής δόμησης: 0,2 
στο σύνολο της εκτάσεως της πιο πάνω ζώνης. 

αγ) Μέγιστη επιτρεπόμενη κάλυψη: 50% στο σύνολο της 
εκτάσεως της πιο πάνω ζώνης. 

αδ) Το κτίριο του ξενοδοχείου και τα κτίρια των υποδο¬ 
μών εστίασης και αναψυχής τοποθετούνται σε απόσταση 
50 μέτρων τουλάχιστον από τη γραμμή αιγιαλού, τα δε 
κτίρια κατοικίας και λοιπά κτίρια σε απόσταση 30 μέτρων 
τουλάχιστον από τη γραμμή αιγιαλού. 

αε) Οι κοινόχρηστοι και κοινωφελείς χώροι που θα δημι- 
ουργηθούν μετά την πολεοδόμηση του παραθεριστικού - 
τουριστικού χωριού πρέπει να ανέρχονται σε 50% τουλά¬ 
χιστον της προς πολεοδόμηση έκτασης. 

β. Ζώνη II: Περιοχή προστασίας και ανάδειξης του περι¬ 
βάλλοντος και του φυσικού τοπίου: 

βα) Η ζώνη αυτή, συνολικής επιφάνειας 265 περίπου 
στρεμμάτων, αποτελείται από τις δασικού χαρακτήρα 
εκτάσεις που περιλαμβάνονται στο ακίνητο. Στις πιο πάνω 
εκτάσεις διατηρείται ο δασικός χαρακτήρας και το φυσικό 
ανάγλυφο και απαγορεύεται κάθε δόμηση. 

ββ) Στην πιο πάνω περιοχή επιτρέπεται, κατά τους ορι¬ 
σμούς της δασικής νομοθεσίας, η διαμόρφωση διαδρομών 
περιπάτου και ποδηλάτου, η τοποθέτηση ξύλινων περιπτέρων 
και υπαίθριων καθιστικών, καθώς και η, χάριν προστασίας και 
ασφαλείας του οικείου οικοσυστήματος και του παρακείμε¬ 
νου παραθεριστικού - τουριστικού χωριού, διάνοιξη δασικών 
οδών και εκτέλεση έργων αντιπυρικής προστασίας κατόπιν 
συνολικής μελέτης πυροπροστασίας. Για την εξυπηρέτηση 
της προσπελάσεως στο ακίνητο, επιτρέπεται επίσης, υπό 
τις προϋποθέσεις της ισχύουσας νομοθεσίας, η, διαμέσου 
της πιο πάνω περιοχής, οδική σύνδεση των δύο τμημάτων 
της Ζώνης I. Η πιο πάνω επέμβαση πρέπει να είναι προϊόν 
περιβαλλοντικής εκτίμησης και εξαιρετικά περιορισμένης κλί¬ 
μακας, ώστε να διασφαλίζεται η προστασία των εκατέρωθεν 
δασικών εκτάσεων και της οικείας χλωρίδας και πανίδας. 

Άρθρο 3 

Κατευθύνσεις και μέτρα για την προστασία 
του περιβάλλοντος και σύστημα 
περιβαλλοντικής παρακολούθησης 
1. Εγκρίνεται η Στρατηγική Μελέτη Περιβαλλοντικών Επι¬ 
πτώσεων (ΣΜΠΕ) του Ειδικού Σχεδίου Χωρικής Ανάπτυξης 
του Δημοσίου Ακινήτου (ΕΣΧΑΔΑ) «Κασσιώπη Κέρκυρας», 
με τους ακόλουθους όρους, περιορισμούς και κατευθύνσεις 
για την προστασία και διαχείριση του περιβάλλοντος που 
επιβάλλεται να τηρούνται κατά την εξειδίκευση και υλοποί¬ 
ηση του σχεδίου, με μέριμνα της αρχής σχεδιασμού, καθώς 
και του συνόλου των φυσικών και νομικών προσώπων που 
συμμετέχουν στην υλοποίηση του σχεδίου: 

α. Η πολεοδομική μελέτη που θα καταρτιστεί κατά την 
παράγραφο 7α του άρθρου 12 του ν. 3986/2011, πρέπει να 
λάβει μέριμνα για: 

αα. Την ισόρροπη και λειτουργικά αποδοτικότερη κατανο¬ 
μή των ελεύθερων και κοινόχρηστων χώρων, ώστε, αφενός, 
να διατηρείται η ευρωστία των φυσικών λειτουργιών και 
των υπηρεσιών του οικοσυστήματος της έκτασης (συνοχή 
πράσινων χώρων, κατείσδυση νερού, κυκλοφορία αέρα κ.ά.) 
και, αφετέρου, να συνδυάζονται κατά τον καλύτερο δυνατό 
τρόπο, από την άποψη του μεγέθους, της διαμόρφωσης 
και της οικολογικής και πολεοδομικής λειτουργικότητας, 
οι ελεύθεροι χώροι που βρίσκονται στην υπό πολεοδόμηση 
περιοχή και οι ελεύθερες ζώνες που προβλέπονται, κατά 
την οικεία ΣΜΠΕ, γύρω από σημαντικά στοιχεία του περι¬ 
βάλλοντος, όπως ο υγρότοπος της Βρωμολίμνης, η ζώνη 
αιγιαλού και παραλίας και οι δασικές εκτάσεις. 

αβ. Τη χωροθέτηση των επιμέρους ειδικών χρήσεων και 
εγκαταστάσεων που καθορίζονται στο άρθρο 2, με τρόπο 
που να διασφαλίζει την ένταξη των σχετικών έργων στο πε¬ 
ριβάλλον, τον περιορισμό μορφολογικών αλλοιώσεων και τη 
λειτουργική διασύνδεση υποδομών, δικτύων και οικιστικών 
συνόλων καθώς και ελεύθερων και κοινόχρηστων χώρων. 

β. Για τη διαχείριση των υγρών αποβλήτων αστικού τύπου, 
εγκαθίσταται σχετική μονάδα επεξεργασίας. Μέρος των 
όμβριων υδάτων συλλέγεται προς άρδευση του πρασί¬ 
νου. Η κάλυψη των αναγκών ύδρευσης γίνεται κατά τους 
ορισμούς της ισχύουσας νομοθεσίας και σύμφωνα με τις 
προβλέψεις της οικείας ΣΜΠΕ, δηλαδή είτε από τοπική 
μονάδα, είτε από την προβλεπόμενη μονάδα αφαλάτωσης 
στην ευρύτερη περιοχή της Κασσιώπης μετά από σύμφωνη 
γνώμη της οικείας δημοτικής επιχείρησης. 

γ. Γ ια την προστασία του υγροτόπου της Βρωμολίμνης 
λαμβάνονται οι αναγκαίες πρόνοιες στην οικεία Μελέτη 
Περιβαλλοντικών Επιπτώσεων και προβλέπονται κατάλληλα 
μέτρα κατά το στάδιο έγκρισης των σχετικών περιβαλλο¬ 
ντικών όρων. 

δ. Κατά το σχεδίασμά και την υλοποίηση των κτιριακών 
έργων λαμβάνεται ειδική μέριμνα, ιδίως μέσω συστημάτων 
ανάπτυξης «πράσινων κτιρίων» όπου αυτό είναι εφικτό, για: 

δα. Την εξοικονόμηση ενέργειας, τόσο σε παθητικό επί¬ 
πεδο (βιοκλιματικός σχεδιασμός, μονώσεις, ψυχρά υλικά, 
σκιάσεις κ.ά.) όσο και σε ενεργητικό επίπεδο (εξοπλισμός 
υψηλής απόδοσης, «έξυπνο» σύστημα ενεργειακής διαχείρι¬ 
σης στα μεγάλα κτίρια, δυνατότητα χρήσης φυσικού αέρα 
στα συστήματα κλιματισμού, λαμπτήρες εξοικονόμησης κ.ά.). 

δβ. Την ορθολογική χρήση του νερού, με την εφαρμο¬ 
γή μεθόδων αποτελεσματικής άρδευσης και αξιοποίησης 
όμβριων υδάτων. 

δγ. Τη διαχείριση των αποβλήτων από εκσκαφές, κατα¬ 
σκευές και κατεδαφίσεις κατά τους ορισμούς της σχετικής 
νομοθεσίας, με ταυτόχρονη πρόνοια για τη μέγιστη δυνατή 
επαναξιοποίησή τους. 

ε. Στη Ζώνη II του ακινήτου πρέπει να εφαρμοστεί σχέ¬ 
διο διαχείρισης με στόχο τη διατήρηση της ευρωστίας 
των φυσικών οικοσυστημάτων, την αντιπυρική προστασία, 
καθώς και την ανασύσταση ή εμπλουτισμό του φυσικού 
περιβάλλοντος, όπου αυτό έχει υποβαθμιστεί 
στ. Κατά την αδειοδοτική ωρίμανση και την εκτέλεση 
των εργασιών κατασκευής, λαμβάνεται μέριμνα για την 
προστασία των στοιχείων της πολιτιστικής κληρονομιάς, 
σύμφωνα με την ισχύουσα νομοθεσία. 

ζ. Η διαχείριση των στερεών αποβλήτων από τη λει¬ 
τουργία του τουριστικού - παραθεριστικού χωριού πρέπει: 

ζα. Όσον αφορά τα απόβλητα αστικού τύπου, να ενσω¬ 
ματώσει προβλέψεις για διαχωρισμό στην πηγή και κατάλ¬ 
ληλες μεθόδους χωριστής συλλογής και διάθεσης, ώστε 
να προωθηθεί στον μέγιστο εφικτό βαθμό η ανακύκλωση. 

ζβ. Όσον αφορά τα απόβλητα από τις εργασίες πρασίνου, 
να υιοθετήσει ειδικές διαδικασίες επιτόπιας αξιοποίησης. 

η. Η διαχείριση των υγρών αποβλήτων από τη λειτουρ¬ 
γία του τουριστικού - παραθεριστικού χωριού διενεργείται 
κατά τους ορισμούς της σχετικής νομοθεσίας, επιδιώκο¬ 
ντας παράλληλα την εφαρμογή λύσης με τοπική μονάδα 
επεξεργασίας, κατά προτίμηση συμπαγούς τύπου. 

θ. Στο πλαίσιο της πολεοδόμησης του ακινήτου, δημιουρ- 
γείται τοπικό οδικό δίκτυο με πρόσβαση στο ναυτικό οχυρό. 
Επίσης, για τη βελτίωση της οδικής πρόσβασης προς τον 
παρακείμενο οικισμό του Αγίου Στεφάνου καθώς και την 
αποφυγή διαμπερούς κυκλοφορίας στην προς πολεοδό¬ 
μηση έκταση του παραθεριστικού - τουριστικού χωριού, 
επιτρέπεται η τροποποίησης της χάραξης της υφιστάμενης 
οδού που συνδέει τον οικισμό του Αγίου Στεφάνου με το 


κύριο οδικό δίκτυο του νησιού, κατά το τμήμα της που διέρ¬ 
χεται μέσα από τη Ζώνη I στη δυτική πλευρά του ακινήτου. 

2. α. Η παρακολούθηση των επιπτώσεων στο περιβάλλον 
από την εφαρμογή του ΕΣΧΑΔΑ της Κασσιώπης πραγμα¬ 
τοποιείται ως εξής: 

αα. Στο σχεδίασμά της διαχείρισης και λειτουργίας του 
ακινήτου ενσωματώνεται συστηματικός τρόπος συλλογής 
των απαραίτητων στοιχείων από όσους θα συμμετάσχουν 
στην αξιοποίηση του δημόσιου ακινήτου, με βάση πρόγραμ¬ 
μα παρακολούθησης των περιβαλλοντικών επιπτώσεων από 
την εφαρμογή του σχεδίου, συναφές με το προτεινόμενο 
στη ΣΜΠΕ. 

αβ. Η συλλογή και επεξεργασία των στοιχείων για την 
παρακολούθηση των περιβαλλοντικών επιπτώσεων διεξά¬ 
γεται σε Ετήσια τουλάχιστον βάση. 

αγ. Ως βασικά μεγέθη παρακολούθησης χρησιμοποιούνται 
περιβαλλοντικοί δείκτες, αντιπροσωπευτικοί των σημαντικών 
πτυχών της εξέλιξης στην κατάσταση του περιβάλλοντος. 

β. Οι σχετικοί περιβαλλοντικοί δείκτες καθορίζονται στο 
οικείο πρόγραμμα παρακολούθησης. Μεταξύ των δεικτών 
αυτών μπορεί να περιλαμβάνονται: 

βα. Δείκτες πληθυσμού: Αναφέρονται στον αριθμό των 
ατόμων που διαμένουν στα οικοδομήματα εντός του δημόσι¬ 
ου ακινήτου, καθώς και στον μέσο χρόνο παραμονής αυτών. 

ββ. Δείκτες οικολογικών λειτουργιών: Αναφέρονται σε 
χαρακτηριστικά μεγέθη των οικοσυστημάτων του ακινήτου 
και των όμορων εκτάσεων, με έμφαση στον υγρότοπο, 
τα δάση και τους χώρους πρασίνου, καθώς και τα όμορα 
παράκτια θαλάσσια ύδατα. 

βγ. Δείκτες περιβαλλοντικών επιδόσεων: Αναφέρονται 
στις βελτιώσεις που επιφέρει η εφαρμογή των όρων της 
παρούσας απόφασης και άλλων περιβαλλοντικών πρακτι¬ 
κών στους τομείς της διαχείρισης στερεών αποβλήτων (πο¬ 
σότητες απορριμμάτων, ποσοστό ανακύκλωσης ανά ρεύμα 
κ.ά.), της διαχείρισης νερού (μεγέθη άρδευσης, ποσοστό 
συμμετοχής επαναξιοποιούμενων όμβριων υδάτων κ.ά.) σε 
σύγκριση με τους μέσους όρους του νησιού. 

γ. Οι τιμές των δεικτών και των λοιπών μεγεθών της 
παρακολούθησης των περιβαλλοντικών επιπτώσεων απο- 
τυπώνονται σε ετήσια έκθεση, στην οποία περιλαμβάνονται 
επίσης η επεξεργασία και η αξιολόγηση των σχετικών απο¬ 
τελεσμάτων, καθώς και προτάσεις για τις τυχόν απαιτού- 
μενες διορθωτικές ενέργειες. Η έκθεση αυτή κοινοποιείται 
σε όλους τους φορείς που συμμετέχουν στην αξιοποίηση 
του δημόσιου ακινήτου, ενώ παράλληλα δημοσιοποιείται με 
ανάρτηση της σε κατάλληλη ιστοσελίδα, στην οποία δίδε¬ 
ται η δυνατότητα στο ενδιαφερόμενο κοινό να εκφράσει 
ενυπογράφως τις απόψεις του για το περιεχόμενο αυτής. 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στους Υπουργούς Οικονομικών και Περιβάλλοντος, Ενέρ¬ 
γειας και Κλιματικής Αλλαγής, αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 12 Νοεμβρίου 2013 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 56 % 

